1. ΕΓΚΥΚΛΙΟΣ ΙΚΑ Αριθ. 102 της 31 Ιουλ. 1951 Συμπλήρωσις εγκυκλ. 81/1951 περί του τρόπου εισπράξεως των καθυστερουμένων εισφορών και της διαδικασίας υποβολής δηλώσεων περί τμηματικής εξοφλήσεως των οφειλομένων. ……………………………………………………… 2.Αι κατά το άρθρ. 27 παρ. 3 εδ. 2 δηλώσεις περί τμηματικής εξοφλήσεως των καθυστερουμένων εισφορών θα υποβάλλωνται αυτοπροσώπως υπό των ενδιαφερομένων εργοδοτών ή υπό των πληρεξουσίων αυτών. Προκειμένου περί ανωνύμων εταιρειών, νομικών προσώπων δημ. δικαίου κλπ. αρκεί έγγραφον νομίμως υπογεγραμμένον. 3.Οι εργοδόται θα συντάσσουν μίαν δήλωσιν δια τας εισφοράς τας οφειλομένας προς το ΙΚΑ και ετέραν δια τας οφειλομένας προς το τέως Ταμείον Ανεργίας, συμπληρούντες την οικείαν στήλην του εντύπου. Υπενθυμίζομεν ενταύθα, ότι δυνάμει της παραγρ. 4 του άρθρ. 57 το Δημόσιον απαλλάσσεται της οφειλής του εξ εισφορών προς το Ταμείον ανεργείας δια το μέχρι της ισχύος της διατάξεως ταύτης (21-651) διάστημα. 4.Οι προσερχόμενοι προς υποβολήν δηλώσεως θα παραπέμπωνται αναλόγως του είδους της οφειλής εις την Υπηρεσίαν Εσόδων ή την Υπηρεσίαν Ανεργίας και εκείθεν εις την αρμοδίαν περιοχήν ελέγχου, ήτις θα παρέχη εις αυτούς λεπτομερείς οδηγίας περί του τρόπου συμπληρώσεως της δηλώσεως, της αναγραφής της επωνυμίας, της διευθύνσεως κλπ. 5.Εις δήλωσιν δέον απαραιτήτως να διαχωρίζωνται αι βεβαιωθείσαι από τας μη βεβαιωθείσας οφειλάς. Και δια μεν την εξακρίβωσιν των βεβαιωθεισών θα χρησιμεύωσι τα παρά τη Υπηρεσία τηρούμενα στοιχεία και οι εις χείρας των εργοδοτών λογαριασμοί του Δημοσίου Ταμείου ή αι εις χείρας των πράξεις επιβολής εισφορών. Όσον αφορά τας μη βεβαιωθείσας, θα γίνεται κατ' αρχήν δεκτή η καθ’ ομολογίαν δήλωσις του εργοδότου. Εάν όμως ο εργοδότης δεν είναι εις θέσιν να καθορίση το ακριβές ποσόν της οφειλής, θα ζητήται παρ’ αυτού, όπως προσκομίση τα μισθολόγιά του, τα οποία θα συνδυάζωνται προς παν έτερον πρόσφορον στοιχείον, δια τον κατά το δυνατόν ακριβέστερον προσδιορισμόν της οφειλής. 6.Μετά την κατά τα ανωτέρω συμπλήρωσιν της δηλώσεως θα σημειούται εις το βιβλίον ελέγχου εργοδότου το δηλωθέν ποσόν της οφειλής, ώστε να είναι δυνατή η εκ των υστέρων επαλήθευσις της ακριβείας του δηλωθέντος ποσού. Ωσαύτως θα σημειούται επί της δηλώσεως ο αριθμός μητρώου εργοδότου. 7.Η Υπηρεσία Εσόδων θα τηρήση ειδικόν βιβλίον δηλώσεων, εις το οποίον θα παραπέμπωνται οι εργοδόται μετά την κατά τ’ ανωτέρω συμπλήρωσιν. Εις το Πρωτόκολλον θα σημειούται η επωνυμία της επιχειρήσεως, η διεύθυνσις αυτής, ο αριθμός μητρώου εργοδότου και το ποσόν της οφειλής. Επί της δηλώσεως θα σημειούται ο αύξων αριθμός πρωτοκόλλου, ον έλαβεν αύτη, και θα τίθεται σφραγίς της υπηρεσίας και μονογραφή του υπαλλήλου. Εις όσα των Υποκ/μάτων η τέως υπηρεσία Εσόδων του Ταμείου Ανεργίας στεγάζεται εισέτι εις χωριστόν οίκημα, θα τηρηθή ιδιαίτερον βιβλίον δηλώσεων δια τας οφειλάς εξ εισφορών προς το Ι.Κ.Α. και ιδιαίτερον δια τας τοιαύτας προς το τέως Ταμείον Ανεργίας. 8.Η καταβολή της πρώτης δόσεως θα πραγματοποιήται αμέσως, είτε εις την υπηρεσίαν υμών, είτε εις το Δημόσιον Ταμείον. Εις την δευτέραν περίπτωσιν ο ενδιαφερόμενος θα παραλαμβάνη την δήλωσίν του και θα καταθέτη αυτήν εις το Δημόσιον Ταμείον μετά της α' δόσεως της οφειλής. 9.Οι εργοδόται των Υποκ/μάτων Αθηνών – Πειραιώς θα εξοφλούν τας δόσεις μόνον εις το Δημόσιον Ταμείον Εσόδων ΙΚΑ. 10.Το Δημόσιον Ταμείον θα τηρή τας παραλαμβανομένας υπ’ αυτού δηλώσεις κατ’ αύξοντα αριθμόν. δια την παρακολούθησιν των δηλώσεων τούτων δέον να έλθητε εις συνεννόησιν μετά των Δημοσίων Ταμείων, ίνα ταύτα αποστέλλωσιν υμίν καθ’ εκάστην τας καταθετομένας παρ’ αυτοίς δηλώσεις. Βάσει δε τούτων θα ενημερώνητε το πρωτόκολλον δηλώσεων σημειούντες εις ειδικήν στήλην αυτού την ημερομηνίαν καταθέσεως της πρώτης δόσεως. Η αυτή ενημέρωσις θα γίνεται και προκειμένου περί των εις την υπηρεσίαν υμών πραγματοποιουμένων καταβολών. 11.Επί των εκδιδομένων γραμματίων εισπράξεως θα σημειούται απαραιτήτως ο αριθμός της δηλώσεως. 12.Μετά   την   λήξιν  της  προθεσμίας   θα  συγΣελ. 135 Καταβολή εισφορών με δόσεις 15Β.Γ.δ.1 κεντρωθούν αι δηλώσεις και βάσει αυτών θα συνταχθούν χρεωστικοί κατάλογοι, οίτινες θα διαβιβασθούν εις το Δημόσιον Ταμείον ίνα χρησιμεύσουν ως τίτλοι δια την παρ’ αυτού βεβαίωσιν και είσπραξιν εις περίπτωσιν μη εγκαίρου εξοφλήσεως των δόσεων. 13.Τα ευρετήρια και τους χρεωστικούς καταλόγους των Υποκ/μάτων Αθηνών και Πειραιώς θα συντάξη η Δ/νσις Μηχανογραφήσεως, προς την οποίαν δέον να υποβληθούν αι δηλώσεις μετά την συγκέντρωσίν των προς τον σκοπόν τούτον. 14.Την παρακολούθησιν περί της κανονικής καταβολής των δόσεων θα αναλάβουν οι Δ/νταί των Υποκ/μάτων. Προκειμένου ειδικώς περί των Υποκ/μάτων Αθηνών και Πειραιώς την καταβολήν των δόσεων θα παρακολουθή το Δημόσιον Ταμείον Εσόδων ΙΚΑ. 15.Εν τω μεταξύ δέον να καταβληθή εντατική προσπάθεια, ίνα διενεργηθή έλεγχος των υποβαλόντων δήλωσιν εργοδοτών εντός του συντομωτέρου δυνατού χρονικού διαστήματος. Ο επί του ελέγχου υπάλληλος θα ζητή παρά του εργοδότου όπως, πλην των λοιπών στοιχείων, θέτη υπ’ όψιν του και τας αποδείξεις καταθέσεως των δόσεων. Και εφ’ όσον εκ του ελέγχου διαπιστωθή, ότι κατά την υποβολήν της δηλώσεως δεν εδηλώθη ολόκληρον το οφειλόμενον ποσόν, εάν μεν δεν εξέπνευσεν η προθεσμία υποβολής δηλώσεως, θα συστηθή εις τον εργοδότην, όπως υποβάλη συμπληρωματικήν δήλωσιν, συγχρόνως όμως θα συνταχθή δια το υπολειπόμενον τούτο ποσόν Π.Ε.Ε., ίνα η υπηρεσία είναι κατωχυρωμένη εις περίπτωσιν μη προσελεύσεως του εργοδότου προς υποβολήν της εν λόγω συμπληρωματικής δηλώσεως. Αν η προθεσμία έληξεν ή ο εργοδότης αρνηθή να υποβάλη τοιαύτην συμπληρωματικήν δήλωσιν, το μη δηλωθέν ποσόν θα επιβαρυνθή δια του κατά το άρθρ. 57 παραγρ. 1 προσθέτου τέλους 50%. 